Document ID: /roh_data/filtered/fineweb-2-filterrobots_roh.jsonl.gz/52541

Oriundamain ha Patricia Scarpatetti vulì ir mo in onn en Honduras e s’engaschar per uffants en miseria. Il voluntariat en ina chasa d’uffants ha dentant midà tut sia planisaziun da vita. Paula Nay è stada il 2017 en Honduras ed ha accumpagnà la Surmirana en sia atgna chasa d’uffants. Patricia Scarpatetti è anc oz a San Pedro Sula, nua ch’ella porscha a ses uffants in’insla dal cletg. Il film «Patricia Scarpatetti – Mamma per 36 uffants» è in dad 8 purtrets filmics che «Cuntrasts» mussa durant la stad sco reprisa.